panggagaling sa dormitory, siya'tumira sa hospital de san pablo upang isagawa doon ang kanyang napagaralan. may ilang buwan din ang kanyang nagugol sa pagsasanay na ito, sa piling ng mga amerikanang enfermera. nguni'hwag isiksik sa guniguni ng bumabasa ang hinala, na, sapagka'naturang taga dormitory, at sapagka'malaong nakahalubilo ng mga amerikana, si eling marahil ay pinanawan na ng mga katutubong kilos, at mga katutubong ugali sa pananamit at pakikipagkapwa. hindi gumawi nang ganyan ang binibining ito; hindi siya pumapara sa mga nagsalasalambay diyang miss, na di na nangiming ipailalim ang pagka pilipina sa kanilang pagaameamerikanahan di lang sa gayak, di lang sa kilos, kundi ang lalong kasakitsakit at kahinahinayang ay pati ang budhi, ang kalulwa'mga paghakaka ay pinipilit na igaya'ipabusabos sa mga dayuhang iyan. na siyang nagnakaw sa kalayaan ng kanilang bayan at unti unting humihigpit sa tanikalang madali malaon ay siyang ikabubulusok ng kapilipinuhan sa bangin ng pagka aba!.